Төлеген Жанғалиев

Төлеген Жанғалиев — ақын, журналист, қоғам қайраткері, Қазақстан Жазушылар одағының мүшесі, Қазақстан Журналистер одағының мүшесі. 1950 жылы 27 қаңтарда Шығыс Қазақстан облысы, Абай ауданы, Қарауыл ауылында туған. 
1973 жылы Семей пединститутын, 
1984 жылы Алматы Жоғары партия мектебін бітірген. 
1984—1999 жылдары Абай аудандық партия комитетінің идеология жөніндегі хатшысы, аудандық кеңес атқару комитеті төреғасының орынбасары, аудан әкімінің орынбасары болып қызмет істеген.

 Шығармашылығы 
Жыр топтамасы алғаш рет республика жас ақындарының «Қарлығаш» (1978), сонан соң «Сыр сапар» (1980), «Тоғыз перне» (1981) атты ұжымдық жинақтарында жарияланды. Баспалардан әр жылдары он кітабы жарық көрді.
Жүрегім сөйлеп тұрғанда. Өлеңдер. А., «Жалын», 1982.
Шыңғыстау шындығы. Өлеңдер. А., «Жалын», 1993. 
Оңалған ойдың сәулесі. Өлеңдер. А., «Дәуір», 1996. 
Біз жұмаққа бармаймыз. Өлеңдер, балладалар, поэмалар. А., «Атамұра», 1998. 
Атом мен ақын. Өлеңдер. А., «Қанағат», 1999; 
Баба жайлы балладалар. Балладалар. Новосібір, «Современник», 2001.
Тілсіздің тілі. Өлеңдер. Өскемен қаласы, 2003
Матаев. Эссе. Алматы қаласы, «Халықаралық Абай клубы», 2008.
Біздің әкей. Эссе. Новосібір қаласы, «Эврика», 2012.
Ертістің арғы жағы,бергі жағы. Өлеңдер. Алматы қаласы, 2021.
Маңдайымның жазуы. Таңдамалы өлеңдер жинағы. Нұр-Сұлтан қаласы, «Фалиант», 2021.
 Жетістіктері 
Жас ақындардың республикалық «Жігер» фестивалінің (1978) Жамбыл атындағы Халықаралық сыйлықтың (1996) лауреаты, Шығыс Қазақстан облыстық жазба ақындар мүшәйрасының бас жүлдегері. Абайға (1995) Астанаға (2016) арналған жыр мүшайраларының 1 орын иегері.  Республикамыздың құрылғанына 10-20 жыл толуына арналған мерекелік медальдардың иегері. Қазақстан Республикасының мәдениет қайраткері. Ыбырай Алтынсарин атындағы төсбелгінің иегері.Қазақстан жазушылары: Анықтамалық/Құрастырушы: Қамшыгер Саят, Жұмашева Қайырниса   - Алматы: «Аң арыс» баспасы, 2009 жыл Құрмет ордені иегері (2020).
 Дереккөздер 

Санат:Қазақстан жазушылары
Санат:Абай ауданында (Абай облысы) туғандар